Den amerikanske luksus-elbilproducent Tesla kom i strid modvind i går, da skatteminister Karsten Lauritzen (V) fortalte på TV 2 News, at der muligvis var tale om en hamstring af luksuselbiler.Læs også: Elon Musk i chok: Tesla-opdatering medfører bindegal bilkørsel



Læs også: Ustyrlige Porsche leverer turbovækst "Jeg har fået en meddelelse fra Skat, at der er indregistreret 2500 luksuselbiler. Det er sandsynligvis Teslaer. Vi er ikke sikker på, at det er biler, der rent faktisk befinder sig i landet, og derfor tyder det på, at der kunne være tale om omgåelse af reglerne," sagde Karsten Lauritzen i går på TV2 News.Efterfølgende har Esben Pedersen, kommunikationschef hos Tesla Danmark, fortalt til Børsen, at der ikke er tale om 2500 indregistrerede luksuselbiler.Derimod indrømmer Esben Pedersen, at Tesla har bestilt 2500 nummerplader. Det betyder dog ifølge ham ikke, at Tesla spekulerer i at undgå afgiften på elbiler, som træder i kraft fra nytår.Læs også: Online-dating er blevet big business "De, der bestiller nummerpladerne, bestiller ud fra prognoser, som bygger på situationen her og nu. De har ikke adgang til information om, hvordan mulig kommende lovgivning vil påvirke salget fremadrettet på de lokale markeder," siger Esben Pedersen, der tilføjer, at sådanne bestillinger ikke kun foregår på det danske marked.

”Det er fortrolig information, der er blevet lækket. Vi er et amerikanskejet firma, og på mange markeder bestiller vi nummerplader fra centralt hold så langt som et år frem i tiden,” siger Esben Pedersen.Esben Pedersen pointerer også, at bestillingen af de 2500 nummerplader ikke sandsynliggør ministerens påstand om hamstring.Læs også: Nu vil oliegiganten Shell også lave biler ”Men en bestilling af nummerplader underbygger stadig ikke det, ministeren siger. Det eneste bestilling af nummerplader fortæller, det er, at man vil sikre sig, at man har en nummerplade, når en bil skal leveres på et ikke defineret tidspunkt i fremtiden.”